text: Politiet anholder to for vold og knytnæveslag
  15 april 2017 kl. 04.31
  Sydjyllands Politi er to gange i nat rykket ud til voldsepisoder. To mænd er blevet anholdt. 
  Politiet i Syd- og Sønderjylland har haft lidt at se til i nat. De har anholdt to mænd, der begge er anholdt for vold.
  Ifølge vagtchefen har der været tale om knytnæveslag i begge tilfælde.  
  Den ene episode fandt sted i Skolegade i Esbjerg. Her blev en 42-årig mand anholdt efter at have været voldelig på en bar. 
  Syd- og Sønderjyllands Politi måtte også rykke ud til et privat hjem i Hørup på Sydals. Her var opstået et skænderi, der endte med at en 25-årig mand måtte tages med på politistationen, efter at han havde uddelt knytnæveslag. Det fortæller vagtchefen hos Sydjyllands Politi. 
  Nu skal begge mænd afhøres.
  
  